என்றி சுகீய்

என்றி சுகீய் (Henry Skey) என்பவர் இங்கிலாந்து நாட்டைச் சேர்ந்த ஓர் அளவாய்வாளர் ஆவார்.  1836 முதல் 1914 ஆம் ஆண்டுகள் வரையிலான காலத்தில் இவர் வாழ்ந்தார். வானிலையாளராகவும்  வானிலை ஆய்வாளராகவும் சமுகத்தில் இயங்கினார். 1860 ஆம் ஆண்டு தனது மூத்த சகோதரர் வில்லியம் சுகீயுடன் இங்கிலாந்திலிருந்து நியூசிலாந்திற்கு குடிபெயர்ந்தார். ஓய்வு பெறுவதற்கு முன்பு அரசாங்க நில அளவை அலுவலகத்தில் பணியாற்றினார்.

திரவ-கண்ணாடி தொலைநோக்கி
1872 ஆம் ஆண்டில், நியூசிலாந்தின் துனெடின் நகரத்தில் ஒரு திரவ-கண்ணாடி தொலைநோக்கியின் முதல் முன்மாதிரியை இவர் உருவாக்கினார். 1874 ஆம் ஆண்டில் நேச்சர் இதழுக்கு எழுதிய கடிதத்தில் அதை அறிவித்தார். என்றி சுகீய் விஞ்ஞானி என்றி பாசிட் சுகீயின் தந்தையும் ஆவார்.

1850 ஆம் ஆண்டுகளில் சுகீய் தனது முதல் திரவ கண்ணாடி தொலைநோக்கியை உருவாக்கினார்.  சுயாதீனமாக வேலை செய்தார். ஒரு கிண்ண பாதரசத்திலிருந்து 35-சென்டிமீட்டர் கண்ணாடியை உருவாக்கி, அது தெளிவான படங்களைத் தர முடியும் என்பதைக் காட்டினார். என்றி சுகீய் வாழ்ந்த ஒடாகோ மாகாணத்தில் பாதரசம் தங்கம் பிரித்தெடுப்பதற்குப் பயன்படுத்தப்பட்டதால், நியூசிலாந்தில் பாதரசம் இவருக்கு எளிதாகக் கிடைத்தது.

1872 ஆம் ஆண்டு ஒடாகோ நிறுவனத்தின் கூட்டத்தில், தனது தொலைநோக்கி மாதிரியை எழுத்துப்பூர்வ விளக்கம் மற்றும் வரைபடங்களுடன் காட்டினார். இவரது தொலைநோக்கி ஒரு சமதள பிரதிபலிப்பானை  உள்ளடக்கியது. இதனால் பார்வை வான் உச்சிக்கு மட்டுப்படுத்தப்படவில்லை. இது திரவ தொலைநோக்கிகளுக்கு உள்ள ஒரு பொதுவான பிரச்சினையாகும்.

மேற்கோள்கள்

பகுப்பு:1836 பிறப்புகள்
பகுப்பு:1914 இறப்புகள்
பகுப்பு:வானிலையியலாளர்கள்
பகுப்பு:ஆங்கிலேய வானியலாளர்கள்
பகுப்பு:நியூசிலாந்து வானிலையியலாளர்கள்